
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 762 

24 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση καθορισμού οριογραμμών ρεμάτων Αγ. 
Νικολάου και Αγ. Γεωργίου στον οικισμό Ιάσμου, 

Δήμου Ιάσμου του Νομού Ροδόπης. 1 

Τροποποίηση Ρυμοτομικού Σχεδίου στα Ο.Τ. 58 και 
Ο.Τ. 59 οικισμού Πλαταριάς Δ. Συβότων Ν. Θε¬ 
σπρωτίας. 2 

Αναγκαστική απαλλοτρίωση ακινήτων για την κατα¬ 
σκευή του έργου «Βελτίωση Επαρχιακού δρόμου 
Δεσφίνας - Όρια Νομού» στο Ν. Φωκίδας. 3 


ΑΠΟΦΑΣΕΙ Σ 

Αριθ. 2854 (1) 

Επικύρωση καθορισμού οριογραμμών ρεμάτων Αγ. Νικο¬ 
λάου καιΑγ. Γεωργίου στον οικισμό Ιάσμου, Δήμου Ιά¬ 
σμου του Νομού Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 5 του Ν. 3010/2002 (ΦΕΚ 
91/Α'), με το οποίο ρυθμίζονται θέματα καθορισμού οριο- 
γραμμών ρεμάτων και ορίζεται ότι η επικύρωση του καθο¬ 
ρισμού των οριογραμμών γίνεται με απόφαση του Γενικού 
Γραμματέατης οικείας Περιφέρειας. 

2. Τις ισχύουσες διατάξεις της Πολεοδομικής Νομοθε¬ 
σίας (δόμηση παρά τα ρέματα). 

3. Τις διατάξεις του Ν. 2503/1997 (ΦΕΚ 107 Α') «Διοίκη¬ 
ση, οργάνωση, στελέχωση της Περιφέρειας κλπ». 

4. Την υπ’ αριθμ. 1096/27.3.2003 (ΦΕΚ 393Β/4.4.2003) 
απόφαση του Γενικού Γραμματέα περιφέρειας Α.Μ.-Θ. 
«Μεταβίβαση αρμοδιοτήτων σε προϊσταμένους Δ/νσεων 
και Τμημάτων της Π.Α.Μ.-Θ.». 

5. Το υπ’ αριθμ. 4348/21.6.2004 έγγραφο του Δήμου Ιά¬ 


σμου, με το οποίο διαβιβάσθηκε στηνΔ/νση ΠΕ.ΧΩ. Περι¬ 
φέρειας Α.Μ.-Θ. η υδραυλική μελέτη για την οριοθέτηση 
των ρεμάτων του θέματος. 

6. Τις υπ’ αριθμ. 72/2004 και 73/2004 από 1.6.2004 απο¬ 
φάσεις του Δημοτικού Συμβουλίου Ιάσμου, η οποία περι¬ 
λαμβάνεται στο απόσπασμα του υπ’ αριθμ. 6/2004 Πρα¬ 
κτικού Συνεδρίασης του Δ.Σ. Ιάσμου, με την οποία ομό¬ 
φωνα εγκρίνει τον Καθορισμό των Οριογραμμών των Ρε¬ 
μάτων Αγ. Νικολάου και Αγ. Γεωργίου στον οικισμό 
Ιάσμου. 

7. Την Υδραυλική Μελέτη για την οριοθέτηση των ρεμά¬ 
των Αγ. Νικολάου και Αγ. Γεωργίου, καθώς και τα τοπο- 
γραφικά διαγράμματα που την συνοδεύουν, όπως ελέγ¬ 
χθηκαν και θεωρήθηκαν από την Δ/νση Τεχνικών Υπηρε¬ 
σιών Νομαρχιακού Διαμερίσματος Ροδόπης ως προς τον 
καθορισμό των οριογραμμών των ρεμάτων και από τα 
οποία προκύπτει ότι οι προτεινόμενες οριογραμμές των 
ρεμάτων οι οποίες απεικονίζονται στα διαγράμματα κλί¬ 
μακας 1:500, χαράχθηκαν λαμβάνοντας υπόψη την πλημ- 
μυρική παροχή για περίοδο επαναφοράς Τ= 100 έτη, απο¬ 
φασίζουμε: 

Επικυρώνουμε τις καθορισθείσες οριογραμμές των ρε¬ 
μάτων Αγ. Νικολάου καιΑγ. Γ εωργίου όπως φαίνονται στα 
τοπογραφικά διαγράμματα κλίμακας 1:500 και σύμφωνα 
με την Υδραυλική Μελέτη, της αναδόχου εταιρείας μελε¬ 
τών ΥΕΤΟΣ, όπως αυτή ελέγχθηκε και θεωρήθηκε από τη 
Δ/νση Τεχνικών Υπηρεσιών του Νομαρχιακού Διαμερί¬ 
σματος Ροδόπης. 

Στο προϋπολογισμό του έτους 2004 ενεγράφη πίστωση 
375.05 € στον ΚΑ Εξόδων 75/319Δ με τίτλο «Έργα διευθέ¬ 
τησης ρεμάτων Αγ. Νικολάου καιΑγ. Γ εωργίου στον'Ιασμο». 

Η ισχύς της παρούσας αρχίζει απάτην δημοσίευσή της. 

Η απόφαση αυτή μαζί με τα συνημμένα διαγράμματα 
να δημοσιευθεί στην Εφημερίδα της Κυβερνήσεως. 

Κομοτηνή, 3 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια ΠΕ.ΧΩ.Δ.Ε. 

ΑΛΕΞ. Π ΑΣΣΟ Π ΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2456 (2) 

Τροποποίηση Ρυμοτομικού Σχεδίου στα Ο.Τ. 58 και Ο.Τ. 

59 οικισμού Πλαταριάς Δ. Συβότων Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107 Α) «Διοίκη¬ 
ση, οργάνωση, στελέχωση της Περιφέρειας.» 

2. Τις διατάξειςτου Ν. 2508/1997 (ΦΕΚ 124 Α) «Βιώσιμη 
οικιστική ανάπτυξη..» 

3. Τις διατάξεις του Ν. 1337/1983 (ΦΕΚ 33 Α). 

4. Τις διατάξεις του Ν Λ. 17.7.1923 και ειδικότερατο άρ¬ 
θρο 3, 9 και 70 αυτού. 

5. Τις διατάξεις του Ν. 2831/2000 (ΦΕΚ 140 Α) και ειδι¬ 
κότερα το άρθρο 29 αυτού. 

6. Τις διατάξεις του Ν. 3044/2002 (ΦΕΚ 197 Α) και ειδι¬ 
κότερα το άρθρο 10. 

7. Την υπ’ αριθμ. 20444/17.9.2001 απόφαση Γ.Γ. Περι¬ 
φέρειας Ηπείρου (ΦΕΚ 1255Β/27.9.2001). 

8. Τις υπ’ αριθμ. 23/2004 και 40/2004 αποφάσεις του Δη¬ 
μοτικού Συμβουλίου Συβότων. 


9. Την γνωμοδότηση του Περιφερειακού Σ.Χ.Ο.Π. Ηπεί¬ 
ρου που διατυπώθηκε στην πράξη 6/21.7.2004 (ομόφωνα 
θετική), αποφασίζουμε: 

Την τροποποίηση του Ρυμοτομικού Σχεδίου οικισμού 
Πλαταριάς Δ. Συβότων Ν. Θεσπρωτίας στα Ο.Τ. 58 και 
Ο.Τ. 59 η οποία περιλαμβάνει μετατόπιση των οικοδομι¬ 
κών και ρυμοτομικών γραμμών κατά τρόπο που δεν μειώ¬ 
νονται οι κοινόχρηστοι χώροι, όπως φαίνεται στα θεωρη¬ 
μένο αρμοδίως τοπογραφικό διάγραμμα κλ. 1:500 που 
συνοδεύει την παρούσα. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Με τις κανονιστικές διατάξεις της απόφασης αυτής δεν 
προκαλείται δαπάνη σε βάρος του Δημοσίου ή Ο.Τ.Α., κα¬ 
τά τις διατάξειςτου άρθρου 29Ατου Ν. 2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 6 Αυγούστου 2004 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4666 (3) 

Αναγκαστική απαλλοτρίωση ακινήτων για την κατασκευή 
του έργου «Βελτίωση Επαρχιακού δρόμου Δεσφίνας - 
Όρια Νομού» στο Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2882/2001 «Κώδικας Αναγκαστι¬ 
κών Απαλλοτριώσεων Ακινήτων». 

2. Τις διατάξεις του άρθρου 1 του Ν. 1418/1984 όπως 
αντικαταστάθηκε μετηνπαρ. 1 του άρθρου 1 του Ν. 2229/ 
29/31.8.1994 (ΦΕΚ 138/Α') «περί δημοσίων έργων και ρυθ¬ 
μίσεις συναφών θεμάτων». 

3. Την υπ’ αρθμ. 2860/22.9.1999 απόφαση Δ/νσης Περι¬ 
βάλλοντος και Χωροταξίας της Γενικής Δ/νσης Περιφέ¬ 
ρειας Στ. Ελλάδας, προέγκρισης χωροθέτησης του έρ¬ 
γου «Βελτίωση επαρχιακού δρόμου Δεσφίνας-Όρια Νο¬ 
μού» του Ν. Φωκίδας. 

4. Την υπ’ αριθμ. 1990/14.7.2000 απόφαση της Δ/νσης 
Περιβάλλοντος και Χωροταξίας της Γενικής Δ/νσης Περι¬ 
φέρειας Στ. Ελλάδας με την οποία εγκρίθηκαν οι περι¬ 
βαλλοντικοί όροι του έργου «Βελτίωση επαρχιακού δρό¬ 
μου Δεσφίνας-Όρια Νομού» του Ν. Φωκίδας. 

5. Την υπ’ αριθμ. 524/12.2.2001 απόφαση της Δ/νσης 
Τεχν. Υπηρεσιών, Ν.Α. Φωκίδας έγκριση οριστικής μελέ¬ 
της του έργου «Βελτίωση επαρχιακού δρόμου Δεσφίνας- 
Όρια Νομού». 

6. Το υπ’ αριθμ. 4784/16.10.2003 έγγραφο της Δ/νσης 
Γεωργίας και Κτηνοτροφίας της Ν.Α. Φωκίδας σχετικά με 
την μη ύπαρξη αντιρρήσεων για την κήρυξη της εν λόγω 
αναγκαστικής απαλλοτρίωσης. 

7. Το υπ’ αριθμ. 1307/9.9.2003 έγγραφο της Δ/νσης Δα¬ 
σών Ν. Φωκίδας σχετικά με την μη ύπαρξη αντιρρήσεων 
για την κήρυξη της εν λόγω αναγκαστικής απαλλοτρίω- 
σης. 

8. Την υπ’ αρθμ. 7749/8.9.2003 βεβαίωση της Δ/νσης 
Προγραμματισμού και Διαχείρισης προγρ/των Επενδύ¬ 
σεων της Ν.Α. Φωκίδας, για την κάλυψη της δαπάνης της 
αναφερόμενης απαλλοτρίωσης. 

9. Το υπ’ αριθμ. 4742/18.11.2003 έγγραφο της Κτηματι¬ 
κής Υπηρεσίας Ν. Φωκίδας για την έκδοση απόφασης 
αναγκαστικής απαλλοτρίωσης. 

10. Το υπ’ αριθμ. 9/2003 πρακτικό της συνεδρίασης του 
Νομαρχιακού Συμβουλίου Ν.Α. Φωκίδας της 27.8.2003 
και ειδικότερα την υπ’ αριθμ. 67/2003 απόφασή του με την 


οποία εγκρίνεται η πρόταση κήρυξης της αναγκαστικής 
απαλλοτρίωσης του έργου «Βελτίωση επαρχιακού δρό¬ 
μου Δεσφίνας-Όρια Νομού (προς Βοιωτίας)» στο Ν. Φω¬ 
κίδας. 

11. Την υπ’ αριθμ. Δ12/0/33905/4.6.2004 απόφαση για 
την εφαρμογή του άρθρου 1 του Ν. 653/1977 για τη βελ¬ 
τίωση - διαπλάτυνση του Επαρχ. Δρόμου Δεσφίνας - Όρια 
Νομού (προς Βοιωτία), στο τμήμα από Εκκλησία Αγ. Νε¬ 
κταρίου μέχρι τη διασταύρωση προς Δίστομο, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατασκευή 
του έργου «Βελτίωση επαρχιακού δρόμου Δεσφίνας-Όρια 
Νομού» του Ν. Φωκίδας, έκτασης συνολικού εμβαδού 
55.816,00 μ 2 που βρίσκεται στην κτηματική περιφέρεια του 
Δήμου Δεσφίνας του Νομού Φωκίδας καιεικονίζεται με κλί¬ 
μακα 1:1000 στο κτηματολογικό διάγραμμα αριθμός σχε¬ 
δίου 1 και με κλίμακα 1:500 στο κτηματολογικό διάγραμμα 
κόμβου, αριθμός σχεδίου 1 και περιλαμβάνονται στους 
αντίστοιχους κτηματολογικούς πίνακες που συντάχθηκαν 
από την Πολιτικό Μηχανικό Διονυσία Γερ. Αυγουστάτου 
και εγκρίθηκαν με την υπ’ αριθ. 524/12.2.2001 απόφαση 
της Διεύθυνσης Τεχνικών Υπηρεσιώντης Νομαρχιακής Αυ¬ 
τοδιοίκησης Φωκίδας περί έγκρισης οριστικής μελέτης και 
κτηματολογίου του έργου. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Ενορικός Ναός Αγίου Νεκταρίου 2) 
Μαργαρίτης Λουκάς του Κων/νου, 3) Λεοντίου Πολύκαρ¬ 
πη του Γεωργίου κλπ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικό 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και με 
δαπάνη του Δημοσίου και θα αντιμετωπιστεί από τις πι- 
στώσειςτου Ειδικού Αναπτυξιακού Προγράμματος Αιγια- 
λείας -Φωκίδας ΣΑΕ 009 με κωδικό 2003ΣΕ00900016 και 
τίτλο «Απαλλοτριώσεις και πληρωμές ΟΚΩ για το έργο 
Βελτίωση επαρχιακού δρόμου Δεσφίνας - όρια Νομού 
(προς Βοιωτία)» σε συνδυασμό με τις διατάξεις του Ν. 
653/1977 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 4 Αυγούστου 2004 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





